Publication: Magyar Közlöny
Issue: MK-1999-55 (Year: 1999, Number: 55)
Era: 1990-2004
Section: 1993. évi LXXX. törvény felhatalmazása alapján a Kormány a 2000-ben felvehető államilag finanszírozott hallgatói összlétszámot az állami és nem állami felsőoktatási
Paragraph Index: 205

6. Beszerzés. A Projekt megvalósításához szükséges és a Támogatásból finanszírozandó esetleges tanácsadói szolgáltatások és áruk beszerzését az IBRD vonatkozó előírásai szerint kell lebonyolítani. A Támogatott köteles gondoskodni az esetleges, külföldről behozandó és a Támogatás forrásaiból finanszírozandó javaknak a beszerzésük, szállításuk és a felhasználás vagy beépítés helyére történő eljuttatásuk során fennálló kockázatokkal szembeni biztosításáról, továbbá arról, hogy az ilyen biztosítás alapján járó esetleges kártérítés az adott javak pótlására vagy javítására szabadon felhasználható valutában legyen fizetendő. A Támogatott köteles gondoskodni a Projekt tekintetében lényeges létesítmények mindenkor a megfelelő gyakorlatok szerinti működtetéséről és fenntartásáról, továbbá az ilyen létesítmények esetlegesen szükségessé váló javításának vagy felújításának haladéktalan végrehajtásáról.

Source: https://magyarkozlony.hu/hivatalos-lapok/be01747ed1eaea261de925649c0be28717ea0981/dokumentumok/c47e80672d6270e7482281ae9c65899e33169aa0/letoltes